Hebreeërs 12:12 Ons keer nou terug na die beeld van resies. As ’n mens aan die wedloop deelnaam is dit belangrik om die slap hande en die lam knië te versterk. Die broers en susse aan wie hierdie brief geskryf is, het in die geveg teen die sondes verslap. Die HERE weet hoe ons in die geveg teen die verkeerde invloede wat na ons toe kom en vanuit ons eie hart kom lusteloos en kragteloos kan word. Die duiwel sal altyd weer probeer om dit in ons lewe te bring. Hy sê dan vir jou: “Jy gaan dit tog nie reg kry om reg vir God te lewe nie. Dit is eintlik sinneloos om dit te probeer. Jy kan maar beter die geveg staak en die HERE sal jou nie verkwalik nie.” Die duiwel is so slim. Hy weet hoe hy mense moet verlei. As jy op die punt staan om jou hande te laat sak en te gaan sit pleks te bly hardloop, is dit die HERE wat jou bemoedig. Ek dink nou aan die woorde in Jes 35 waar die HERE vir Jesaja ten aansien van Sy volk sê: “Bemoedig die wie se hande slap hang, help die wie se knieë knik, sê vir die wat moed verloor het: “Wees sterk, moenie bang wees nie, julle God is hier”. Vs 3,4
Ons sien hier raak dat as ons hande slap hande en ons knieë lam geword het die HERE jou nie afskryf nie maar juis aanspoor en bemoedig. Dit is die HERE se genade in jou lewe. Ek moet nou ook dink aan die Nagmaalformulier: “Maar geliefde broeders en susters, in die Here, die bedoeling is nie om die verslae harte van die gelowiges kleinmoedig te maak nie”.